Okresná prokuratúra Bratislava III 
Vajnorská 47, 832 77 Bratislava 3

Sp. zn. : 1 Pv 289/13/1103	Bratislava III, 21.8.2013
EEČ : 2-10-140-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 497/2008 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci mu z ustanovenia § 62 a nasledujúce Zákona o rodine vyplýva povinnosť prispievať na výživu svojich detí a výška tejto povinnosti mu bola určená rozsudkom Okresného súdu Bratislava V pod č. k. 10C 401/98 zo dňa 14.02.2005, ktorý nadobudol právoplatnosť dňa 10.02.2006, v spojení s rozsudkom Krajského súdu v Bratislave sp. zn. 6Co 154/05 zo dňa 04.01.2006, ktorým bol zaviazaný prispievať na výživu svojho syna XXXXX, XXXXX sumou 800,-Sk /26,55,-€/ mesačne od 18.06.1998 do 01.09.2001, od 01.09.2001 do 01.09.2004 sumou 1.200,-Sk / 39,83,-€/ mesačne a od 01.09.2004 sumou 1.300,-Sk /43,15,-€/ mesačne k rukám matky XXXXX vždy do 15 – teho dňa v mesiaci vopred, túto povinnosť si menovaný riadne neplnil od mesiaca jún 1998 do mesiaca august 2013 vrátane,  pričom výživné platil nepravidelne, tak zostal dlžný na výživnom  XXXXX sumu v celkovej výške 5.878,99,-€,

lebo zanikla trestnosť činu

Odôvodnenie:

	Vyšetrovateľ PZ predložil dňa 20.08.2013 na tunajšiu prokuratúru spisový materiál s návrhom na zastavenie trestného stíhania.
	
	Preskúmaním spisového materiálu som zistila, že dňa 26.04.2010 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b/ Tr. zák. na horeuvedenom skutkovom základe. Dňa 15.08.2013 poškodená XXXXX vo svojej výpovedi uviedla, že XXXXX uhradil celé dlžné výživné, teraz platí riadne výživné a tým považuje za uhradené celé dlžné výživné od mesiaca jún 1998 do mesiaca august  2013 vrátane.  
                                                            	
Podľa § 207 ods. 1 Trestného zákona sa trestného činu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.

Podľa § 86 písm. a/ Trestného zákona trestnosť zanedbania povinnej výživy /§207/ zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h/ Trestného poriadku s poukazom na § 86 písm. a/ Trestného zákona prokurátor zastaví trestné stíhanie ak zanikla trestnosť činu.

	Vzhľadom k tomu, že XXXXX uhradil na svojho syna dlžné výživné v plnej výške, rozhodla som tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Henrieta Tumová
prokurátorka